ZAPISNIK

s 34. sjednice Vijeća Gradske četvrti Črnomerec
održane 21. veljače 2024.  (srijeda)  u 18:00  sati u
Područnom uredu Črnomerec, Trg Francuske Republike 15,  soba broj 30/I
                       
Nazočni članovi Vijeća Gradske četvrti Črnomerec: Branko Ančić, Arni Barišić, Mislav Barišić, Lidija Božić, Tomislav Domes, Ivan Filipović, Josip Jelić, Maja Kočiš, Petar Kriste, Jere Meić, Ljiljana Peršinec, Sandra Popara Vučetić,  Zdenka Sviben i Jelena Zenko Milović, 
Nenazočni članovi Vijeća Gradske četvrti Črnomerec: 
Dubravko Kezić
 Sjednicu otvara Branko Ančić, predsjednik Vijeća Gradske četvrti Črnomerec te pozdravlja sve prisutne.
	Konstatira da je nazočno 14 od ukupno 15 članova Vijeća, čime su stečeni uvjeti za raspravu i pravovaljano odlučivanje te otvara 34. sjednicu VGČ.

	Bez rasprave, jednoglasno, Vijeće prihvaća tekst Zapisnika 33. sjednice Vijeća, održane 30.01.2024.
 
	
Predsjednik predlaže dopunu i izmjenu dnevnog reda na slijedeći način:

· Točka 1.4. – Zaključak o prijedlogu izmjene granica Gradske četvrti Gornji grad – Medveščak i Gradske četvrti Črnomerec skida se sa dnevnog reda 
· Dodaje se točka 1.9. dnevnog reda Vijeća Mjesnog odbora Gornja Kustošija - Zaključak o postavi prometnog ogledala u Ulici Skočilovići kod kbr. 10

Predsjednik tako izmijenjeni dnevni red daje na glasanje.

Jednoglasno je usvojen je slijedeći 

		              D N E V N I  RED:
1. Prijedlozi zaključaka sa sjednica Vijeća Mjesnih odbora

VMO „Ban Keglević“
1.1. Zaključak o postavljanju uzdignute plohe na Trgu Francuske Republike 15
1.2. Zaključak o obilježavanju pješačkog prijelaza preko parkirališta u Reljkovićevoj ulici

VMO Sveti Duh
1.3. Zaključak o postavljanju uzdignute plohe u Ulici Črnomerec kod kbr. 90 i 105

VMO Jelenovac
1.4. Zaključak o prijedlogu izmjene granica Gradske četvrti Gornji grad – Medveščak i Gradske četvrti Črnomerec

VMO Šestinski dol - Vrhovec
1.5. Zaključak o uvođenju naplate parkiranja u Domobranskoj ulici 4
1.6. Zaključak o postavljanju uzdignutih ploha u Ulici Šestinski dol 137, 139 i 142 C
1.7. Zaključak o usklađenju voznog reda autobusnih linija 129 i 149
1.8. Zaključak o postavljanju prometnih stupića u Ulici Vrhovec k.br. 61-83

VMO Gornja Kustošija
1.9. Zaključak o postavi prometnog ogledala u Ulici Skočilovići kod kbr. 10

2. Donošenje mišljenja po članku 86. Statuta Grada Zagreba
3. Informacije, pitanja i prijedlozi
	              				
Ad 1. Prijedlozi zaključaka sa sjednica Vijeća Mjesnih odbora
VMO „Ban Keglević“
1.1. Zaključak o postavljanju uzdignute plohe na Trgu Francuske Republike 15
Predsjednik informira nazočne o predmetu rasprave i odlučivanja.
Vijeće jednoglasno donosi

 Z A K L J U Č A K
o postavljanju uzdignute plohe na Trgu Francuske Republike 15

1. Vijeće Gradske četvrti Črnomerec je raspravljalo o Zaključku Vijeća Mjesnog odbora „Ban Keglević“ o postavljanju uzdignute plohe na križanju Trga Francuske Republike 15 i Reljkovićeve ulice.

2. Vijeće ne podržava navedeni Zaključak obzirom da je uzdignuta ploha već postavljena 100–tinjak metara južnije od predložene lokacije.

3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost – Sektoru za promet.


1.2. Zaključak o obilježavanju pješačkog prijelaza preko parkirališta u Reljkovićevoj ulici
Predsjednik informira nazočne o predmetu rasprave i odlučivanja.
Vijeće jednoglasno donosi
Z A K L J U Č A K
o obilježavanju pješačkog prijelaza preko parkirališta u Reljkovićevoj ulici
1. Vijeće Gradske četvrti Črnomerec je raspravljalo o Zaključku Vijeća Mjesnog odbora „Ban Keglević“ o obilježavanju pješačkog prijelaza preko parkirališta u Reljkovićevoj ulici i o dopisu Sektora za promet (VEZA: KLASA: 340-08/22-002/1127, URBROJ: 251-13-11-3-22-14 od 2. kolovoza 2022.).
2. Vijeće podržava navedeni Zaključak sa napomenom minimalne intervencije u parkirališna mjesta te da se napravi koridor, ograđen stupićima, za pješake na navedenoj lokaciji, a koji po mogućnosti nije pješački prijelaz. 
3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost – Sektoru za promet.




VMO Sveti Duh
1.3. Zaključak o postavljanju uzdignute plohe u Ulici Črnomerec kod kbr. 90 i 105
Predsjednik informira nazočne o predmetu rasprave i odlučivanja.
Vijeće jednoglasno donosi
Z A K L J U Č A K
 o postavljanju uzdignute plohe u Ulici Črnomerec kod kbr. 90 i 105

1. Vijeće Gradske četvrti Črnomerec je raspravljalo o Zaključku Vijeća Mjesnog odbora „Sveti Duh“ o postavljanju uzdignute plohe u Ulici Črnomerec kod kbr. 90 i 105.

2. Vijeće traži da se u Ulici Črnomerec kod kbr. 90 postavi uzdignuta ploha s pješačkim prijelazom, a kod kbr. 105 nema potrebe za uspornikom obzirom da se nalazi  kod kbr. 65.

3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost – Sektoru za promet.

VMO Šestinski dol - Vrhovec
1.5. Zaključak o uvođenju naplate parkiranja u Domobranskoj ulici 4
Predsjednik informira nazočne o predmetu rasprave i odlučivanja.
Vijeće jednoglasno donosi
Z A K L J U Č A K
o uvođenju naplate parkiranja u Domobranskoj ulici 4

1. Vijeće Gradske četvrti Črnomerec je raspravljalo o Zaključku Vijeća Mjesnog odbora Šestinski dol - Vrhovec o uvođenju naplate parkiranja u Domobranskoj ulici 4.
2. Vijeće podržava navedeni Zaključak te ga upućuje nadležnom Sektoru za promet na postupanje za uvođenje naplate parkiranja u Domobranskoj ulici obzirom da je naplata uvedena 30 – tak metara sjevernije (Ulica Šestinski dol kod kbr. 2). 
3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost – Sektoru za promet.
 
1.6. Zaključak o postavljanju uzdignutih ploha u Ulici Šestinski dol 137, 139 i 142 C
Predsjednik informira nazočne o predmetu rasprave i odlučivanja.
Vijeće jednoglasno donosi
Z A K L J U Č A K
o postavljanju uzdignute plohe u Ulici Šestinski dol 137, 139 i 142 C

1. Vijeće Gradske četvrti Črnomerec je raspravljalo o Zaključku Vijeća Mjesnog odbora Šestinski dol - Vrhovec o postavljanju uzdignute plohe u Ulici Šestinski dol 137, 139 i 142 C.
2. Vijeće ne podržava navedeni Zaključak u vidu postave uzdignute plohe na navedenoj lokaciji te traži da se razmotri mogućnost postave prometnih znakova „Djeca na cesti“ i znaka „Prednosti prolaska za vozila iz suprotnog smjera“.  
3. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost – Sektoru za promet.

1.7. Zaključak o usklađenju voznog reda autobusnih linija 129 i 149
Predsjednik informira nazočne o predmetu rasprave i odlučivanja.
Vijeće jednoglasno donosi
Z A K L J U Č A K
o usklađenju voznog reda autobusnih linija 129 i 149

1. Vijeće Gradske četvrti Črnomerec je raspravljalo zahtjevu ravnateljice OŠ Pavleka Miškine i Zaključku Vijeća Mjesnog odbora Šestinski dol - Vrhovec o usklađenju voznog reda autobusnih linija 129 i 149 
2. Vijeće podržava navedeni Zaključak te ga upućuje Zagrebačkom električnom tramvaju d.o.o. i Sektoru za promet da razmotre mogućnost vremenskog usklađenja spomenutih autobusnih linija. U prilogu zahtjev i obrazloženje ravnateljice. 
3. Ovaj će Zaključak biti dostavljen Zagrebačkom električnom tramvaju d.o.o. i Gradskom uredu za mjesnu samoupravu, promet, civilnu zaštitu i sigurnost – Sektoru za promet.
 
1.8. Zaključak o postavljanju prometnih stupića u Ulici Vrhovec k.br. 61-83
Predsjednik informira nazočne o predmetu rasprave i odlučivanja.
Vijeće jednoglasno donosi
Z A K L J U Č A K
o postavljanju prometnih stupića u Ulici Vrhovec k.br. 61-83


1. Vijeće Gradske četvrti Črnomerec je raspravljalo o Zaključku Vijeća Mjesnog odbora Šestinski dol - Vrhovec o postavljanju prometnih stupića u Ulici Vrhovec k.br. 61-83.

1. Vijeće ne podržava navedeni Zaključak te smatra da na navedenoj lokaciji ne postoji opravdan razlog za postavu istih (što zbog duljine same prometnice od cca 350 m i značajnog broja stupića što predstavlja veliki financijski trošak na teret Plana komunalnih aktivnosti Gradske četvrti Črnomerec).

1. Ovaj će Zaključak biti dostavljen Vijeću Mjesnog odbora Šestinski dol – Vrhovec.


VMO Gornja Kustošija

1.9. Zaključak o postavi prometnog ogledala u Ulici Skočilovići kod kbr. 10

Predsjednik informira nazočne o predmetu rasprave i odlučivanja.
Vijeće jednoglasno donosi
Z A K L J U Č A K
o postavi prometnog ogledala

1. Vijeće Gradske četvrti Črnomerec je raspravljalo o Zaključku Vijeća Mjesnog odbora Gornja Kustošija   o postavi prometnog ogledala u Ulici Skočilovići kod kbr. 10.
2. Vijeće ne podržava navedeni Zaključak te smatra da ne postoji opravdani razlog za postavu prometnog ogledala na navedenoj lokaciji. 
3. Ovaj će Zaključak biti dostavljen Vijeću Mjesnog odbora Gornja Kustošija.

Ad 2. Donošenje mišljenja po članku 86. Statuta Grada Zagreba
Predsjednik informira nazočne o predmetu rasprave i odlučivanja. Predlaže da se glasa skupno za sve točke članka 86. Statuta Grada Zagreba.
Vijeće sa 11 glasova za i 3 glasa protiv donosi

Z A K L J U Č A K
o davanju mišljenja na prijedloge zaključaka dnevnog reda
31. sjednice Gradske skupštine Grada Zagreba


1. Vijeće Gradske četvrti Črnomerec daje pozitivno mišljenje na prijedloge zaključaka, odluka i izvješća dnevnog reda 31. sjednice Gradske skupštine Grada Zagreba:

· Prijedlog odluke o izmjenama Odluke o kriterijima za određivanje zakupnine za poslovni prostor domova zdravlja kojih je osnivač Grad Zagreb
· Prijedlog programa državne potpore za kulturna događanja na području Grada Zagreba za razdoblje od 2024. do 2025. godine
· Prijedlog zaključka o pristupanju Grada Zagreba POLIS-u
· Prijedlog zaključka o isplati naknade za prehranu zaposlenicima domova za starije osobe Grada Zagreba u 2024. godini
· Prijedlog zaključka o sklapanju ugovora o zakupu poslovnog prostora (za potrebe privremenog smještaja Gradskog ureda za socijalnu zaštitu, zdravstvo, branitelje i osobe s invaliditetom)
· Prijedlog zaključka o prihvaćanju prijenosa prava vlasništva posebnih dijelova nekretnine - stanova u naselju Novi Jelkovec u Sesvetama
· Prijedlog zaključka o prihvaćanju prijenosa prava vlasništva nekretnine - javne garaže oznake A12 i posebnih dijelova nekretnine - poslovnih prostora, garaža, parkirnih garažnih mjesta, u naselju Novi Jelkovec u Sesvetama
· Prijedlog zaključka o sklapanju I. dodatka Ugovoru o pružanju usluga Gradu Zagrebu u svrhu stambenog zbrinjavanja građana grada Zagreba u naselju Podbrežje
· Prijedlog zaključka o sklapanju nagodbe u obliku javnobilježničkog akta (nekretnine oznaka z.k.č. 5291/1, oranica i z.k.č. 5291/2, oranica obje ranije upisane u z.k.ul. 1023 k.o. Vrapče)
· Prijedlog zaključka o sklapanju Sporazuma o financiranju održavanja ceste Gornja Bistra - Skijalište Sljeme za 2024. godinu
· Prijedlog zaključka o sklapanju ugovora o povjeravanju uređivanja i održavanja te ažuriranju baze podataka katastra zelenih površina Grada Zagreba
· Prijedlog zaključka o prihvaćanju Sporazuma o korištenju bespovratnih sredstava tehničke pomoći Integriranog teritorijalnog programa 2021. - 2027. za podršku provedbi funkcija Posredničkog tijela za odabir operacija
· Izvješće o sklopljenim Dodacima ugovorima o dodjeli bespovratnih financijskih sredstava za projekte koji su financirani iz Fonda solidarnosti EU, a nastavljaju se financirati iz državnog proračuna RH i Mehanizma za oporavak i otpornost u okviru Investicije C6.1. R1-I2 Obnova zgrada oštećenih potresom s energetskom obnovom NPOO-a
2. Ovaj zaključak bit će upućen Stručnoj službi Gradske uprave.

3. Ad Informacije, pitanja i prijedlozi
Josip Jelić skreće pozornost na problem oštećenja vreća „zečjeg nasipa“ u Ulici Lea Müllera,  koje predstavlja opasnost od pada za prolaznike. Potrebna je sanacija.
[bookmark: _GoBack]
Sjednica je završila u 18,50 sati
Zapisnik sastavila: Snježana Ordanić
				
KLASA: 024-08/24-002/60
URBROJ: 251-13-11-3/001-24-2
Zagreb,  21. veljače 2024. 
			                                                                                                                     PREDSJEDNIK
        Vijeća Gradske četvrti Črnomerec
							                        Branko Ančić   









































	
	VGČ Črnomerec, Izvješće o glasanju 
sa 34. sjednica 21.02.2024.

